مسعود شومان  مسعود شومان هو شاعر وباحث مصري من مواليد 16 يناير 1966. له إسهامات ثرية في الشعر العامي، وهو من طليعة المجددين في جيله، كما أنه أحد نقّاد شعر العامية والمتابعين له.كما له دراسات مهمة في حقلى الدراسات الشعبية والأنثروبولوجية، عمل مسعود شومان مديراً عاما للإدارة العامة للثقافة العامة والإدارة العامة لأطلس مأثور|المأثورات الشعبية ومديراً لتحرير جريدة مسرحنا ورئيسا لللإدارة المركزية للتدريب وإعداد القادة الثقافيين ورئيسا للإدارة المركزية للدراسات والبحوث ورئيسا لمجلس إدارة الهيئة العامة لقصور الثقافة ورئيسا للبيت الفنى للفنون الشعبية والاستعراضية، ورأس تحرير مجلة الثقافة الجديدة.ويعمل الآن رئيسا للجنة الاستشارية العليا لأطلس المأثورات الشعبية ورئيس الإدارة المركزية للشئون الثقافية بالهيئة العامة لقصور الثقافة .      كما ساهم بعدد من الكتب في مجال الأعمال الببليوجرافية .   ترجم بعض أشعاره المترجم الكبير الأستاذ الدكتور محمد عناني في كتاب بعنوان أصوات غاضبة والذي يُدرَّس في جامعة أركانسو بأمريكا     نشر قصائده ومقالاته وأبحاثه في عدد كبير من المجلات المصرية والعربية، منها: الثقافة الجديدة – أدب ونقد – أخبار الأدب – إضاءة – القاهرة – الرافعي – الكرمة – المساء – حريتي – الأهرام - الرياض السعودية – الأنباء الكويتية – الفنون الشعبية – الكتابة الأخرى – الجراد، المجلة العربية وغيرها  كتب مسعود شومان أشعار عدد من المسلسلات والأفلام، منها:  كما كتب أشعار عدد من المسرحيات، منها:  1 طار العصفور من ع التوتة شاورت بعيونها البنوته عصفورى يابو دم خفيف كانت بنتوتك تستناك في الشموسه بتحنى إيديها بعرق الشمس وتتهجاك بتغنى لغاك مرجعتش ليه ولفت على الأحزان ولا بنوتك بتنقى الغلة وبتغزل توبها من الضلة وتلم القش طاير على فين بتزرع وجعك ع الشطين فين رفرفتك وغناك يا ملاك أنا منتظراك تحت الشجرايه.. في آخر الكون تجت الشباك عند القلة سقعها الهوا وانا بستناك مرجعتش ليه رجع العصفور غرقان في الحزن في طبق بنور شايلاه غربان والدنيا تشجر في الأحزان والبنوته لسه تشاور وتنادى لعصفورها الطاير مرجعتش ليه أنا منتظراك تحت الشجرايه.. في آخر الكون تحت الشباك عند القلة سقعها الهوا وانا بستناك مرجعتش ليه.  2  لو تعرف الليل   ها تعرف معني تنهيدها   فينك يا حضن الحبايب والبرد شادد حيله   بتلم قش المواجع وتِحْمِي في وقيدها   وتقول عزولي في المرار عقباله   يا خيطان هدومه اللي سايبه نفسها للريح   يا هدمته ع الحبل   يا صوته الخشن كأنه همس الدشيش للرحي   كفايه قلبي مش حمل الهديل والمرجحه   حاسب علي خطوتك وادفن بكاك في الرمل   سِمحه الحياه لو الكلام ياخد وداده معاك   القله سِقْعِت م الهوا وأنا لسه بستناك   إيه العمل في الشوق   نامت بلاد ع المفارق وحزنها مدلوق   وأنا وانت غصنين بيلعبوا ويا الفراق أوله   إيدي في إيديك عاشق مع معشوق   قاعدين في نص حكاية "أمنا الغوله"   ولا عمرنا خوفنا من سنانها الهاتمه   وبقها المشقوق   يا طيفها حاسب علي قلبي لدمه يفر   ويهيج كأنه وحش البراري بالسلب معفوق  شوف الحكايه م البدايه وِرَفْ طرحتها   جنيه بتلاغي بعيونها الودع  وتلم قلب الجدع وكأنه فتافيت ع الطبالي   يسكر بنظرة حنان ويدوب في فرحتها   يرجع سليم النوايا وقلبه طير صدَّاح   يا مبتلي بالحزن سيبها للهوي تربح   وغنِّي لبلاد الحبايب دمع الغنا فضَّاح   دمع العيون ساعة اللقا أسمح  قلنا معاك النغم وسمعنا صوت الجراح   كأنه عتبة ولي تحت القدم تسرح   هانت عليك عشرتي ولقمتين الغربه   الدنيا تربه واحنا زرعنا عمرنا في مرارة الصبار   طب ليه تخون نفسك   تخون ناسك   تخون الحروف   عشان ونسة كلاب   عشان حفنة فلوس   عشان يشاوروا عليك   طب سيبت إيه م اللي اشتريته   طب خدت إيه م اللي قنيته   كل طيف راجع لبيته   غير عضامك   غير دفا صوتك   كلامك   الولاد مع السلامه   البنات مع السلامه   الصحاب مع السلامه  أنت مركب والحموله آه وآه ولا ملامه   سيبها تمشي ليلها ساكت والونس صوت الحفيف   جيت خفيف وبكره ها تروح خيف   الوهم ضيف والحلم ضيف والكره ضيف   والحياه خلصت وكأنها جناح فراشه  رف واتفتفت في إيد عيل بيلعب   طيف بيستنظر في طيف   والعدم شباك لطيف   طُل علي شمسه اللي عدّت   والجروح اللي استعدت   بالكفن تحضن وليدها   لو تعرف الليل ها تعرف معني تنهيدها   فينك يا حضن الحبايب والبرد شادد حيله   بتلم قش المواجع وتحمي في وقيدها.